OzLabs/hebrew-wiki-articles huggingface dataset:
סטיבן ביגן

סטיבן אדוארד ביגן (באנגלית: Stephen Edward Biegun; נולד ב-30 במרץ 1963) הוא דיפלומט אמריקאי שכיהן כסגן מזכיר המדינה של ארצות הברית בשנים 2019–2021 וכשליח המיוחד של ארצות הברית אל קוריאה הצפונית במהלך ממשלו של הנשיא דונלד טראמפ.

== ביוגרפיה ==
ביגן נולד בדטרויט שבמישיגן. בשנת 1984 השלים באוניברסיטת מישיגן לימודי תואר ראשון ברוסית ובמדע המדינה, ובשנים 1992–1994 היה המנהל המקומי של המכון הרפובליקני הבין-לאומי במוסקבה, עיר הבירה של רוסיה. בנוסף היה ביגן חבר במועצת המנהלים של קרן ארצות הברית–רוסיה (U.S. Russia Foundation) כמו גם בגופים נוספים, בהם ללימודים פוליטיים במוסקבה; מועצת העסקים של ארצות הברית–רוסיה; הלשכה הלאומית למחקר אסיה; מועצת העסקים של ארצות הברית ואיגוד מדינות דרום-מזרח אסיה ובמלכ"ר הממשלתי "פרידום האוס". בראשית דרכו המקצועית היה יועץ לענייני ביטחון לאומי עבור הסנאטור ביל פריסט מטנסי.

במהלך שירותו הציבורי מילא ביגן שורה של תפקידים בסוכנויות ממשלתיות בממשלה הפדרלית של ארצות הברית. בין תפקידים אלה ניתן למנות את המזכיר המבצעי של המועצה לביטחון לאומי של ארצות הברית תחת היועצת לביטחון לאומי קונדוליזה רייס בממשל ג'ורג' ווקר בוש. במהלך הבחירות לנשיאות ארצות הברית 2008 היה יועץ לענייני מדיניות חוץ עבור מושלת אלסקה שרה פיילין, מועמדת המפלגה הרפובליקנית לתפקיד סגנית נשיא ארצות הברית.

ב-1 במרץ 2018 דווח כי ביגן הוא מועמד מוביל להחלפת היועץ לביטחון לאומי בממשלו של דונלד טראמפ, הנרי מקמסטר. למרות זאת, ב-22 במרץ אותה שנה הוכרז כי את מקמסטר יחליף ג'ון בולטון. ב-23 באוגוסט 2018 מינה מזכיר המדינה של ארצות הברית מייק פומפאו את ביגן לנציג המיוחד של ארצות הברית בקוריאה הצפונית, תפקיד בו גיבש את המדיניות של ממשל טראמפ בנוגע לקוריאה הצפונית.

ב-7 באוגוסט 2019 דיווח העיתון "וול סטריט ג'ורנל" כי ביגן היה מועמד מוביל להחלפתו של ג'ון האנטסמן כשגריר ארצות הברית ברוסיה. משהוחלט לשלוח את ג'ון סאליבן למוסקבה במקומו של האנטסמן, מונה ביגן לסגן מזכיר המדינה של ארצות הברית ב-31 באוקטובר 2019. מינויו אושר בידי הסנאט של ארצות הברית ברוב של 90 תומכים מול שלושה מתנגדים ב-19 בדצמבר אותה שנה. כעבור יומיים הושבע לתפקידו. עם ההשבעה של ג'ו ביידן לנשיאות ארצות הברית נחתמה כהונתו במחלקת המדינה של ארצות הברית.

== קישורים חיצוניים ==

==הערות שוליים==

קטגוריה:בוגרי אוניברסיטת מישיגן
קטגוריה:דירקטורים אמריקאים
קטגוריה:משנים למזכיר המדינה של ארצות הברית
קטגוריה:נשיאות דונלד טראמפ: אישים
קטגוריה:אמריקאים שנולדו ב-1963
דאצ'יה לודג'י

דאצ'יה לודג'י (באנגלית: Dacia Lodgy) היא מכונית מיניוואן קומפקטית עם שבעה מקומות ישיבה, המיוצרת על ידי חברת דאצ'יה משנת 2012, ונחשפה בתערוכת הרכב הבינלאומית בז'נבה במרץ 2012<ref></ref> כמחליפת הרנו לוגאן mcv.

הלודג'י הגיעה לישראל בינואר 2015<ref></ref>.

בספטמבר 2021 חשפה דאצ'יה את מחליפת הלודג'י - "דאצ'יה ג'וגר" (jogger), מכונית במראה של רכב פנאי-שטח עם 7 מקומות ישיבה<ref></ref>.

== מפרט טכני<ref></ref> ==
הלודג'י הוצע עם מנועי בנזין בנפחים של 1.2 ו-1.6 ליטר והספקים של 86, 102 ו-115 כוחות סוס, ועם מנוע דיזל בנפח 1.5 ליטר עם הספקים של 90, 110 ו-116 כוחות סוס.

תיבת ההילוכים בכל המנועים היא ידנית בלבד עם 6 הילוכים.

אבזור הבטיחות כולל 4 כריות אוויר ובקרת יציבות.

במבחני הריסוק שערך ארגון הבטיחות האירופאי "יורו NCAP", קיבלה הלודג'י 3 כוכבי בטיחות מתוך 5<ref></ref>.

== מתיחת פנים ==
בשנת 2017 עברה הלודג'י מתיחת פנים קלה שכללה בעיקר שינויי עיצוב קלים בחזית הרכב וגלגל הגה חדש<ref></ref>.

==לודג'י גלס==
לודג'י גלס
בנובמבר 2011 הכריזה דאצ'יה על השתתפותה בתחרויות גביע אנדרוס והציגה את דגם הלודגי גלס (Lodgy Glace) המותאם למרוצי מכוניות על קרח. בניגוד לגרסת הייצור בגלס הותקן מנוע מרכזי ומערכת הנעה לכל הגלגלים. המנוע בנפח 3 ליטר ובעל הספק של 355 כוח סוס. 

הקבוצה כללה שלושה רכבים: בשניים התחרו אלן פרוסט ובנו ניקולס. בשלישי התחרה אוונס סטייבנארט. הקבוצה ניצחה את התחרות כשאלן פרוסט מנצח ארבעה מרוצים ומגיע בשישה מרוצים נוספים לפודיום.

== מכירות ==
להלן טבלת נתוני מכירות הלודג'י באירופה<ref></ref> ובישראל<ref></ref> (ע"פ נתוני "קארזון") לפי שנים:
{| class="wikitable sortable"
|+
!שנה
!אירופה
!ישראל
|-
|2022
| -
|90
|-
|2021
|15,803
|180
|-
|2020
|19,639
|172
|-
|2019
|28,994
|159
|-
|2018
|29,338
|310
|-
|2017
|29,519
|383
|-
|2016
|26,227
|520
|-
|2015
|22,880
|550
|-
|2014
|21,063
| -
|-
|2013
|33,244
| -
|-
|2012
|27,429
| -
|}

== ראו גם ==
* סיטרואן C4 פיקאסו
* דאצ'יה ג'וגר

9. Thecar, [https://thecar.co.il/%D7%9E%D7%A0%D7%95%D7%A2%D7%99%D7%9D-%D7%A9%D7%9C-%D7%A8%D7%A0%D7%95-%D7%A0%D7%99%D7%A1%D7%90%D7%9F-%D7%95%D7%93%D7%90%D7%A6%D7%99%D7%94-%D7%A0%D7%94%D7%A8%D7%A1%D7%99%D7%9D-%D7%91%D7%92%D7%9C/ כשל במנוע 1.2 בנזין].
2022 06
לודג'י
קטגוריה:דגמי מכוניות שהושקו ב-2012
קטגוריה:מיניוואנים
משחק הדמעות (שיר)

"משחק הדמעות" (באנגלית: "Crying Game") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993).<ref name=":0"></ref> הוא יצא לאור בנובמבר 1993, בהוצאת חברת התקליטים IMP דאנס בע"מ, כסינגל הרביעי מתוך האלבום.<ref name=":0" />

== רקע וכתיבה ==
השיר נכתב על ידי אהוד מנור והולחן על ידי אינטרנשיונל ועופר ניסים. בדומה לסינגל הקודם, "פטה מורגנה", הנושא שעליו סובבות מילות השיר הוא אשליות. בכתבה בעיתון "ידיעות אחרונות" מדצמבר 1993 קישרו את האשליות בשיר לזהותה המגדרית של אינטרנשיונל. שמה של הרצועה לקוח מכותרת הסרט "משחק הדמעות", שיצא לאקרנים ב-1992 ועוסק גם הוא במיניות.

== הצלחה ==
"משחק הדמעות" נכנס לראשונה למצעד הפזמונים השבועי של רשת ג' ב-21 בנובמבר 1993 במקום ה-18. ב-19 בדצמבר הגיע למקום הרביעי – המיקום הגבוה ביותר אליו הגיעה במצעד זה. הוא שהה במצעד אחד עשר שבועות רצופים ויצא ממנו ב-6 בפברואר 1994. במצעד הפזמונים העברי השנתי ה'תשנ"ד הגיע "משחק הדמעות" למקום ה-29.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!ישראל
|נובמבר 1993
|תקליט 12 אינץ'
|IMP דאנס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על בכי
קטגוריה:שירים על מיניות
קטגוריה:סינגלים בהוצאת IMP דאנס
נסים גבאי

הרב נסים גבאי או נסים שמואל גבאי<ref>כך הוא חותם פעם אחת בלבד.

ש' וואנונו, אנציקלופדיה לחכמי טורקיה, ערך רבי נסים גבאי </ref> היה אב בית דין, דרשן, פרשן ורב מפורסם בקושטא במאה ה-18 ומחבר שו"ת פאת נגב.

== תולדותיו ==
למד אצל רבי אברהם בן יהודה מיוחס, מחבר ספר בני אברהם. בשנת 1764 היה דיין, וישב בהרכב עם רבי חיים בן רבי דוד מאטלון ורבי יעקב ישראל אשכנזי. ובשנת 1769 נודע לנו כי כבר היה ממונה איסור והיתר בקושטא.

בשנים 1777–1788 היה אב"ד בדיני איסור והיתר בעיר. בשנת 1788 התמנה ככל הנראה לחבר בבית דין רבה.

היה ידידו ועמיתו בתורה של רבי יום טוב אלנקווה, כמבואר מספרו שביתת יום טוב<ref>שו"ת שביתת יום טוב יורה דעה סימן ג', ד', ועוד</ref>, וכן התכתב בהלכה עם רבי אליהו פאלומבו מקושטא<ref>שו"ת פאת נגב יו"ד סימן ט"ו</ref>. מוזכר רבות בספרי הפוסקים בני זמנו, וביניהם מזכירו רבי רפאל יוסף חזן בשו"ת חקרי לב<ref>חלק חושן משפט חלק א' סימנים תי"ד, שס"ג, שס"ה, שס"ו, שם חלק ב' סימן ש"ל, סימן של"ג, חלק אבן העזר סימן ש"כ, </ref>. ספריו מצוטטים בספרי האחרונים וביניהם בשו"ת חיים ביד<ref>שו"ת חיים ביד סימן מה </ref>, ויקרא אברהם לרבי אברהם חיים בן מסעוד חי אדדי<ref>למשל שו"ת ויקרא אברהם חלק אבן העזר סימן ג </ref> רבי פראג'י עלוש בספר אוהב משפט<ref>שו"ת אוהב משפט חלק יורה דעה סימן נ </ref> ועוד.

אשתו נקברה בירושלים, והוא אף דרש למעלת ארץ ישראל בספרו, ולכן יש הסוברים שעלה לארץ ישראל לפני פטירתו.

=== צאצאיו ותלמידיו ===
בנו היה רבי אליהו, שגם אסף ונידב את הכסף להוצאת ספרו של אביו, שהביא לדפוס תלמידו של רבי נסים, רבי יעקב אבן חי חסון.

== ספריו ==
פאת נגבשני ספריו נכרכו יחד:
* שו"ת פאת נגב (שאלוניקי תקנ"ז) - שאלות ותשובות וחידושים על ארבעה טורים, ש"ס ודרושים.
* דרך הנגב (שאלוניקי תקנ"ז) - דרושים ושיטה על קצת מקומות בש"ס.

== קישורים חיצוניים ==
* 
* 

== הערות שוליים ==

קטגוריה:דיינים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:מחברי ספרי דרוש
קטגוריה:מחברי ספרי שו"ת
חוק החשמל

חוק החשמל, תשי"ד-1954 הוא חוק שאושר בכנסת השנייה ב-24 באוגוסט 1954, לשם הסדרת ייצור החשמל והשימוש בו. החוק נכנס לתוקף ב-3 במרץ 1955. עם חקיקת חוק משק החשמל הועברה אליו מטרה זו, וחוק החשמל עוסק בעיקר בהסדרת העיסוק בעבודות חשמל ובבטיחות מתקני חשמל.

==היסטוריה חקיקתית==
החוק אושר בכנסת השנייה ב-24 באוגוסט 1954 ונכנס לתוקף ב-3 במרץ 1955, חצי שנה לאחר פרסומו ב"רשומות". החוק ביטל את פקודת החשמל. מאז חקיקתו תוקן החוק 6 פעמים.

סעיף 2 לחוק הסמיך את השר הממונה על ביצוע חוק זה (שר העבודה, ואחר כך שר התעשייה המסחר והתעסוקה ומ-2023 שוב שר העבודה) להסדיר את ייצורו, הולכתו או צריכתו של חשמל. סעיף זה בוטל בתיקון מס' 2 לחוק, במסגרת חקיקתו של חוק משק החשמל, המסדיר נושא זה.

תיקון מס' 4 לחוק, משנת 2011, הורה על הקמתה של מועצת מקצועות החשמל והסדרת פעילותה. בראש המועצה עומד המנהל למתן רישיונות לעבודות חשמל. בנוסף תיקן החוק את התנאים לקבלת רישיון לעסוק בעבודות חשמל.

מכוח החוק הותקנו תקנות רבות.

==הוראות החוק==
החוק קובע: "לא יעסוק אדם בביצוע עבודת חשמל, אלא אם יש בידו רישיון מאת המנהל למתן רישיונות לעבודות חשמל המתיר לו ביצוע עבודה מסוג זה ובהתאם לתנאי הרישיון". 
התנאים לקבלת הרישיון וסמכויות בעלי הרישיון השונים מפורטים בתקנות החשמל (רישיונות) התשמ"ה-1985. 

תיקון מס' 4 לחוק מורה בין היתר על הקמתה של מועצת מקצועות החשמל ומסדיר את פעילותה. תפקיד המועצה לייעץ לשר הממונה בנושאים אלה: סוגי רישיונות לעבודות חשמל, תנאי הכשירות לקבלתם, סוגי עבודות שניתן לבצע, ושימור כשירות בעל הרישיון.

כמו כן, החוק קובע: "לא יתקין אדם מתקן חשמלי ולא ישנה בו שינוי יסודי אלא על־פי היתר בכתב מאת המנהל ובהתאם לתנאי ההיתר". המנהל (מנהל מינהל החשמל במשרד האנרגיה והתשתית) רשאי, מטעמי בטיחות לאדם או לרכוש, להורות בצו על הפסקת הפעלתו של מתקן חשמלי או השימוש בו, או להתנות את המשך ההפעלה או השימוש בקיום תנאים שפורטו בצו. המנהל רשאי להסמיך מפקחים, שבסמכותם לערוך בקורת על מנת להיווכח אם מתקיימות הוראות חוק זה.

==קישורים חיצוניים==
* 
* 

==הערות שוליים==

החשמל
קטגוריה:הכנסת השנייה: חקיקה
קטגוריה:ייצור חשמל בישראל
בלאופלדן

בלאופלדן (בגרמנית: Blaufelden) היא עיירה במחוז שווביש האל בבאדן-וירטמברג שבגרמניה. היישוב נמצא כ-15 ק"מ מרוטנבורג על הטאובר.

העירייה מוזכרת לראשונה במסמך משנת 1157. בשנת 1399 היא עברה לשליטת נסיכות אנסבך. נכתב שבלאופלדן ב-1526 היא עירייה לותרנית. בשנת 1806 היא עברה תחילה לבוואריה ולאחר הסכם תיקוני גבול לווירטמברג.

העיירה חוברה למסילת ברזל בשנת 1869. תנועת רכבות נוסעים הופסקה בשנת 1963. העיירה מחוברת למערכת כבישים ארצית באמצעות כביש מס' 290.

במהלך שנות ה-70 של המאה ה-20 סופחו לעיירה מספר יישובים קטנים בסביבתה.

נכון לדצמבר 2020 ישנם כ-5,300 תושבים בבלאופלדן.

המעסיק העיקרי הוא Bosch Tiernahrung, חברה לייצור מזון לחיות. החברה הוקמה בשנת 1984 כעסק משפחתי. עם הזמן היא התפתחה למובילי התחום בגרמניה ומייצאת את תוצרתה למדינות נוספות. החברה מעסיקה כ-700 עובדים.

==קישורים חיצוניים==

* 

קטגוריה:באדן-וירטמברג: ערים
קטגוריה:גרמניה: יישובים
עונת 2022/2023 ביורוקאפ

עונת ביורוקאפ היא העונה ה-21 של המפעל השני בחשיבותו של תחרות אירופית לקבוצות כדורסל השנייה לאחר היורוליג. העונה נפתחה בספטמבר 2022 והסתיימה במשחק הגמר בחודש מאי 2023.

==מתכונת התחרות==
יורוליג בסקטבול שאחראית על היורוקאפ הודיעה על שינוי במבנה, לטורניר יעפילו 20 קבוצות. הקבוצות יחולקו לשני בתים של 10 קבוצות בכל בית, כשכל קבוצה תשחק פעמיים (בית חוץ) מול שאר קבוצות הבית כאשר שמונה הקבוצות הראשונות יעפילו לשלבי ההכרעה שיערך בשיטת נוקאאוט

==המשתתפות בתחרות==

<div style="width:100%;">
{| class="wikitable" style="table-layout:fixed;width:100%;"
|+
|-
!colspan="4"|שלב הבתים
|-
| ברשה
| JL בורק
| גראן קנריה
| לייטקבליס
|-
| רייר ונציה
| פריז בסקטבול
| בורסאספור
| שלאסק ורוצלב
|-
| אקילה באסקט טרנטו
| רטיופארם אולם
| טורק טלקום
| קלוז'-נאפוקה
|-
| בודוצ'נוסט פודגוריצה
| המבורג טאוורס
| פרומיתאס פטרס
| פרומיתיי
|-
| צדביטה אולימפיה
| חובנטוד בדאלונה
| הפועל תל אביב
| לונדון ליונס
|}

== שלב הבתים ==
===בית א'===
{| class=wikitable style="text-align:right"
|-
!width=15|
!width=210|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|הערות
|- style="background: #ccffcc;"
|1.|| פרומיתיי
|18||14||4||1585||1483||102+|| rowspan="8" |
|- style="background: #ccffcc;"
|2.|| חובנטוד בדאלונה
|18||13||5||1521||1408||113+
|- style="background: #ccffcc;"
|3.|| רטיופארם אולם
|18||11||7||1513||1504||9+
|- style="background: #ccffcc;"
|4.|| לייטקבליס
|18||10||8||1425||1458||33-
|- style="background: #ccffcc;"
|5.|| JL בורק
|18||9||9||1477||1505||28-
|- style="background: #ccffcc;"
|6.|| רייר ונציה
|18||9||9||1453||1388||65+
|- style="background: #ccffcc;"
|7.|| ברשה
|18||8||10||1423||1429||6-
|- style="background: #ccffcc;"
|8.|| בורסאספור
|18||8||10||1520||1526||6-
|-
|9.|| קלוז'-נאפוקה
|18||5||13||1517||1607||90-|| rowspan="2" |
|-
|10.|| צדביטה אולימפיה
|18||3||15||1499||1625||126-
|}

===בית ב'===
{| class=wikitable style="text-align:right"
|-
!width=15|
!width=210|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|הערות
|- style="background: #ccffcc;"
|1.|| גראן קנריה
|18||15||3||1535||1411||128+|| rowspan="8" |
|- style="background: #ccffcc;"
|2.|| טורק טלקום
|18||13||5||1516||1412||104+
|- style="background: #ccffcc;"
|3.|| הפועל תל אביב
|18||13||5||1589||1395||194+
|- style="background: #ccffcc;"
|4.|| פרומיתאס פטרס
|18||11||7||1482||1504||22-
|- style="background: #ccffcc;"
|5.|| פריז בסקטבול
|18||10||8||1545||1539||6+
|- style="background: #ccffcc;"
|6.|| בודוצ'נוסט פודגוריצה
|18||9||9||1396||1348||48+
|- style="background: #ccffcc;"
|7.|| לונדון ליונס
|18||8||10||1454||1454||0
|- style="background: #ccffcc;"
|8.|| המבורג טאוורס
|18||6||12||1459||535||76-
|-
|9.|| אקילה באסקט טרנטו
|18||4||14||1315||1471||156-|| rowspan="2" |
|-
|10.|| שלאסק ורוצלב
|18||1||17||1312||1534||222-
|}

==פלייאוף==

==קישורים חיצוניים==

==הערות שוליים==

קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:עונות בגביע יורוקאפ כדורסל
קטגוריה:2022 בספורט
קטגוריה:2023 בספורט
הסופר קאפ האירופי 2020

הסופר קאפ האירופי 2020 היה המהדורה ה-46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הגרמני באיירן מינכן, הזוכה בליגת האלופות 2019/20, והמועדון הספרדי סביליה, אלופת הליגה האירופית 2019/20. המשחק התקיים בפושקש ארנה בבודפשט, הונגריה, ב-24 בספטמבר 2020. במשחק ניצחה באיירן מינכן לאחר שגברה על יריבתה 2–1 בתום הארכה, לאחר 1–1 בתום הזמן החוקי.

== קבוצות ==
{| class="wikitable"
!קבוצה
!העפלה
!השתתפויות קודמות (מודגש מציין זכייה)
|-
| באיירן מינכן
|הזוכה בליגת האלופות 2019/20
|4 (1975, 1976, 2001, 2013)
|-
| סביליה
|הזוכה בליגה האירופית 2019/20
|5 (2006, 2007, 2014, 2015, 2016)
|}
זו הייתה הפעם החמישית שבאיירן מינכן השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות. זו הייתה ההופעה השישית של סביליה בתחרות, לאחר שזכתה בו פעם אחת וסיימה כסגנית עוד ארבע פעמים.

== משחק ==
=== פרטים ===
* הזוכה בליגת האלופות הוגדרה כקבוצה "הביתית"
* זמן רגיל - 90 דקות
* 30 דקות הארכה במידת הצורך
* דו-קרב פנדלים אם התוצאה עדיין שוויון
* שנים עשר מחליפים רשומים
* מקסימום שלושה חילופים, ועוד אחד נוסף בתוספת הזמן

== ראו גם==
* גמר ליגת האלופות 2020
* גמר הליגה האירופית 2020

== קישורים חיצוניים ==

* 
קטגוריה:משחקי הסופר קאפ האירופי
קטגוריה:באיירן מינכן
קטגוריה:סביליה (כדורגל)
קטגוריה:בודפשט: תחרויות ספורט
קטגוריה:2020 בספורט
שיחות מילואים

שיחות מילואים היא סדרת טלוויזיה של כאן 11 מתאגיד השידור הישראלי יצירתם של אהוד עזריאל מאיר ואופיר בועז המשחקים את הדמויות בסדרה, בבימוי אופיר בועז ובהפקת דנה שלהב המציגה הופעת אורח.

== מתכונת ==
כל פרק מתחיל בקולה של סמלת המבצעים, אורית נבון, הקוראת לצוות "מטרוניטא" ובודקת את מצבם או את מיקומם.

אופיר ואהוד, צמד חיילי מילואים, מדברים ביניהם כדי "להעביר את המילואים" עם פק"ל קפה ושתי כוסות זכוכית. בכל פרק הם נמצאים במיקום אחד, אפייני לאימוני מילואים, כמטווח, גדר בטון בשדה או בתרגיל מארב בשטח. 

הפרק מסתיים בכך שסמלת המבצעים קוטעת את דבריהם ושואלת אם הכל תקין.

הצילומים נעשו לרוב באזורי אימונים בדרום, כמו גבעות גורל ובית גוברין - מרשה.

== דמויות ==
* אופיר - רזה והמגולח, מספר על מצב שלו עם אשה כלשהי, אשתו בבית, מוזגת בבר, או בת כיתתו משנים עברו העומדת ליד תחנת האוטובוס. בשעת הסיפור נראית הסצנה, כשקולו המספר של אופיר מדבב את כל הדמויות המדברות.
* אהוד - דתי עם כיפת גרוש קטנה וזיפי זקן, חובש כובע צבאי, מספר בתוספת קולות רקע מלאכותיים ולעיתים בתוספת אנימציות או מצגת, על "פסיכולוגיה בגרוש", בדרך כלל בקשר עם סרטון שראה או פודקאסט ששמע באינטרנט, ומשכנע את אופיר לשנות את מצבו ולאמץ סיסמה נבובה, עליה בסופו של דבר שניהם חוזרים בקול רם כמה פעמים.

קטגוריה:כאן 11: תוכניות וסדרות
לוקאש זוולינסקי

לוקאש זוולינסקי (בפולנית: Łukasz Zwoliński; נולד ב-24 בפברואר 1993 בשצ'צ'ין שבפולין) הוא כדורגלן פולני המשחק בעמדת החלוץ בקבוצת ראקוב צ'נסטוחובה מליגת העל הפולנית.

== קריירת מועדונים ==
זוולינסקי שיחק במספר מועדונים בפולין ובקרואטיה.

בחודש פברואר 2020 חתם זוולינסקי על חוזה לשלוש עונות וחצי בלכיה גדנסק מליגת העל הפולנית.

== קישורים חיצוניים ==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:שצ'צ'ין: כדורגלנים
קטגוריה:כדורגלני פוגון שצ'צ'ין
קטגוריה:כדורגלני גוריצה
קטגוריה:כדורגלני לכיה גדנסק
קטגוריה:פולנים שנולדו ב-1993
קטגוריה:כדורגלני ראקוב צ'נסטוחובה
פדרו נונו

פדרו נונו פרננדש פריירה (בפורטוגזית: Pedro Nuno Fernandes Ferreira; נולד ב-13 בינואר 1995 בבוארקוס שבפורטוגל) הוא כדורגלן פורטוגזי המשחק בעמדת קשר הכנף בסבאייל.

== קריירת מועדונים ==
נונו גדל במחלקות הנוער של בוארקוס, נאבאל, בנפיקה ליסבון ואקדמיקה דה קוימברה. ב-16 באוגוסט 2014 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 1-1 נגד ספורטינג ליסבון במסגרת ליגת העל הפורטוגלית. ב-23 במאי 2015 הבקיע את שער הבכורה שלו במועדון, בהפסד 2–4 לוויטוריה דה גימארייש במסגרת המחזור האחרון בליגה.

בעונת הבקיע נונו ארבעה שערים ב-12 הופעות ליגה בלבד, וקבוצתו ירדה לליגה הפורטוגלית השנייה לאחר 14 שנים בליגת העל הפורטוגלית. ב-28 בנובמבר 2016 הוא חתם על חוזה לארבע עונות וחצי בבנפיקה ליסבון, ותשעה ימים לאחר מכן הושאל לטונדלה.

ב-9 ביולי 2018 חתם נונו על חוזה לשלוש עונות במוריירנסה. הוא הבקיע חמישה שערים בעונת הבכורה שלו במועדון.

ב־7 ביוני 2021 חתם נונו על חוזה לשלוש עונות בבלננסש סאד מליגת העל הפורטוגלית. בעונתו הראשונה במועדון הבקיע שני שערים ב-30 הופעות ליגה, וקבוצתו ירדה לליגה הפורטוגלית השנייה לאחר שסיימה במקום האחרון בליגה.

ב-23 ביוני 2022 חתם נונו במכבי בני ריינה, העולה החדשה לליגת העל הישראלית, אך ב-31 ביולי 2022 שוחרר מהקבוצה. ב-2023 חתם באדנספור מהליגה הטורקית.בתום העונה חתם בסאבייל.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אקדמיקה דה קוימברה
קטגוריה:כדורגלני בנפיקה ליסבון
קטגוריה:כדורגלני טונדלה
קטגוריה:כדורגלני מוריירנסה
קטגוריה:כדורגלני בלננסש סאד
קטגוריה:כדורגלני אדנאספור
קטגוריה:ספורטאים פורטוגזים בטורקיה
קטגוריה:פורטוגזים שנולדו ב-1995
שר הטבעות: מלחמת הרוהירים

שר הטבעות: מלחמת הרוהירים (באנגלית: The Lord of the Rings: The War of the Rohirrim) הוא סרט הנפשה שצפוי לצאת בשנת 2024 המבוסס על הספר "שר הטבעות".

==תקציר עלילה==
183 שנה לפני אירועי טרילוגיית סרטי שר הטבעות, מלחמת הרוהירים מספרת את סיפורו של הלם האמרהנד, מלך רוהן האגדי שבונה את נקרת הלם.

==דמויות ושחקנים ראשיים==
* בריאן קוקס - הלם האמרהנד, מלך רוהן
* גאיה ווייז - הרה, בתו של הלם
* לוק פסקואלינו - וולף
* מירנדה אוטו - אאווין והדמות המספרת

==הפקה==
במהלך חגיגות 20 שנה ליציאת הסרט "שר הטבעות: אחוות הטבעת" (2001), הכריז אולפן הקולנוע New Line Cinema ביוני 2021 כי הם מפתחים סרט אנימה שעלילתו תתרחש שנים קודם, בשיתוף פעולה עם האחים וורנר הנפשה. הסרט, ששמו "שר הטבעות: מלחמת הרוהירים", מתרחש 250 שנה לפני אירועי הטרילוגיה של סרטי שר הטבעות ומספר את סיפורו של הלם האמרהנד, אשר מופיע בנספחי "שר הטבעות" של טולקין. הסרט מתרחש בנקרת הלם, שהופיעה ב"שר הטבעות: שני הצריחים" (2002). קנג'י קמייאמה וג'וזף צ'ו נשכרו לביים ולהפיק את הסרט, בהתאמה, לאחר שעשו את אותו הדבר עבור האחים וורנר בסדרת האנימה "בלייד ראנר: לוטוס שחור", עם ג'פרי אדיס וויל מת'יוס שכתבו את התסריט. הסרט מהווה חלק מטרילוגיית הסרטים, כאשר השותפה לכתיבת הטרילוגיה, פיליפה בוינס, ייעצה לגבי הסרט. במאי הטרילוגיה, פיטר ג'קסון והתסריטאית פראן וולש, לא היו מעורבים בפרויקט.

עד פברואר 2022, התסריט נכתב על ידי פיבי גיטינס, בתו של בוינס, ובן זוגה לכתיבה ארטי פאפאג'ורג'יו, המבוסס על סיפור מאת אדיס ומתיוס. ריצ'רד טיילור, המנהל הקריאטיבי של חברת האפקטים המיוחדים Wētā Workshop והמאייר ג'ון האו גם הצטרפו לצוות הקריאייטיב של הסרט לאחר ששניהם עבדו על טרילוגיית שר הטבעות. ליהוק שחקנים החל ביוני 2021 והעבודה על הסרט בפועל החלה בפברואר 2022.

Sola Entertainment עבדה על עבודת ההנפשה, עם השראה מטרילוגיית שר הטבעות.<ref name=":0"></ref>

==הפצה==
הסרט עתיד לעלות לאקרנים ב-13 בדצמבר 2024, תחת הפצתם של אולפני האחים וורנר.<ref name="ReleaseDateDelayed"></ref> במקור, נמסר כי הסרט עתיד לעלות לאקרנים ב-12 באפריל 2024.<ref name=":0" />

==קישורים חיצוניים==

==הערות שוליים==

קטגוריה:שר הטבעות
קטגוריה:סרטי פנטזיה
קטגוריה:סרטי הנפשה אמריקאיים
קטגוריה:סרטים מבוססי ספרים
קטגוריה:סרטי 2024
קטגוריה:סרטי אנימה
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים אמריקאיים מבוססי ספרים
קטגוריה:סרטים אמריקאיים
קטגוריה:סרטים אמריקאיים משנת 2024
רבי אבינא

רבי אבינא היה אמורא בבלי ואמורא ארץ ישראלי בדור השלישי לאמוראים.

== תולדות חייו ==
רבי אבינא נולד וגדל בבבל. הוא למד שם אצל רב הונא, רב ירמיה בר אבא ורב חסדא. לפי המסופר בתלמוד הוא לימד הלכות בעיר ששכנה בסביבות סורא ואחר כך עבד לארץ ישראל והיה שם מגדולי האמוראים. בארץ ישראל הוא בא במגע עם אמוראים רבים, רבי אמי, רב זעירא ורב יעקב בר אחא.

אמוראים רבים ציטטו אמרות בשמו. בהם ניתן למנות את רבי אילא, רבי יונה, רבי יוסי בר חנינא, רב יוסי בן רבי בון ועוד.

== קישורים חיצוניים ==
* 
* 
* 

== הערות שוליים ==

קטגוריה:הדור השלישי לאמוראי בבל
קטגוריה:הדור השלישי לאמוראי ארץ ישראל
קטגוריה:אנשי עליות קדומות לארץ ישראל
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
אני לא יכולה בלעדיך

"אני לא יכולה בלעדיך" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור בנובמבר 1994, בהוצאת חברת התקליטים IMP דאנס בע"מ, כסינגל הרביעי מתוך אלבום האולפן השני שלה, אומפטמפה (1994).<ref name=":1"></ref> את השיר כתב מקס גת-מור, ללחן של צביקה פיק והפקה מוזיקלית של עופר ניסים.<ref name=":0" />

השיר הגיע למקום הראשון במצעד העברי השבועי של רשת ג'.<ref></ref>

== רקע וכתיבה ==
את השיר כתב מקס גת-מור, הלחין צביקה פיק והפיק עופר ניסים.<ref name=":1" /> באלבום יש ל"אני לא יכולה בלעדיך" שתי גרסאות שונות. הראשונה היא גרסתו הרגילה והשנייה (המכונה "פאוור דאנס") מקוצרת והמקצב שלה מהיר יותר.<ref name=":0" /> "אני לא יכולה בלעדיך" יצא לאור גם בגרסה אקוסטית, שנכללה באלבום האוסף, דיווה – האוסף (1998).<ref></ref>

בפברואר 2012 הסבירה דנה אינטרנשיונל כי מילות השיר סובבות סביב סיפור ההתאהבות שלה בבחור ושמו ניסים בכר, שאותו פגשה באחת מהופעותיה. הוא נהרג בתאונת אופנוע, ומאז מותו היא נוהגת להשיב לשאלות על חיי האהבה שלה באומרה "אני נשואה לעבודה שלי".

== הצלחה ==
ב־13 בדצמבר 1994 נכנס השיר לראשונה למצעד הסינגלים השבועי של רשת ג', במקום ה־15. ב־15 בינואר 1995 הגיע למקום הראשון ושם שהה שלושה שבועות ברציפות. הוא יצא מן המצעד לאחר 18 שבועות רצופים ב־16 באפריל. במצעד הפזמונים העברי השנתי ה'תשע"ה הגיע "אני לא יכולה בלעדיך" למקום החמישי.

אחת ההופעות הזכורות ביותר של אינטרנשיונל עם השיר התרחשה בתוכנית הטלוויזיה "בשידור חי – דן שילון מארח", בליווי התזמורת הסימפונית של בת ים ובניצוחו של דוד קריבושי. פיק אף הוציא לאור גרסה משלו לשיר, שכתובה בלשון זכר, בשם "אני לא יכול בלעדייך".

== בתרבות הפופולרית ==
שיר זה נכלל במחזמר הלהיטים "מרי לו", שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|נובמבר 1994
|תקליטור
|IMP דאנס
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירי דנה אינטרנשיונל
קטגוריה:שירי צביקה פיק
קטגוריה:שירים בעברית
קטגוריה:שירים שנכתבו על ידי מקס גת-מור
קטגוריה:שירים שהולחנו על ידי צביקה פיק
קטגוריה:שירים שהופקו על ידי עופר ניסים
קטגוריה:שירים על בדידות
קטגוריה:שירים על בכי
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
Cute Boy

Cute Boy (בעברית: בן חמוד) הוא סינגל שהוקלט על ידי הזמרת הישראלית נונו. הוא יצא לאור ב-6 ביוני 2022, בהוצאת חברת התקליטים די-מיוזיק, כסינגל שלא מתוך אלבום.

השיר הגיע למקום הראשון ב ובמצעד העשירייה של כאן גימל.

== רקע וכתיבה ==
השיר נכתב על ידי נונו והופק על ידי שגיא קריב. חברת המסיבות "פוראבר" השתתפה בהפקת השיר בהתאם למסורת השנתית שלה להוציא שיר לכבוד חודש הגאווה (הקודם היה "גבר בפוראבר" של אנה זק).

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משני מיליון השמעות.

== וידאו קליפ ==
הווידאו קליפ הרשמי פורסם ב-6 ביוני 2022, ביום צאת השיר. הוא בוים על ידי אדם גבאי ונונו. נכון לספטמבר 2023 עומד מונה הצפיות של הקליפ על למעלה מ-15 מיליון צפיות.

== ביקורות ==
לירון אשקורי מרשת 13 סיקר בכתבה שלו את כל השירים שיצאו לכבוד חודש הגאווה לשנת 2022. הוא ציין כי "Cute Boy" הוא שיר מעולה, בעל צלילים נוסטלגיים משנות ה-90. את הווידאו קליפ של "Cute Boy" השווה לקליפים של "Material Girl" של מדונה ו-"Diamonds Are a Girl's Best Friends" של מרילין מונרו. ענבר פלד ומאיה שמש מאתר "פרוגי" שיבחו את הפקת הקליפ, וטענו כי "Cute Boy" הוא שיר צבעוני ושמח שמתאים מאוד לרוח הלהט"בית של חודש יוני.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 ביוני 2022
|הזרמת מוזיקה • הורדה דיגיטלית
|D-music
|style="text-align:center;"|
|}

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי שגיא קריב
קטגוריה:שירי אהבה בעברית
קטגוריה:שירי להט"ב
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת די-מיוזיק
Honestly, Nevermind

Honestly, Nevermind הוא אלבום האולפן השביעי של הראפר הקנדי דרייק. האלבום יצא לאור ב-17 ביוני 2022 על ידי חברות התקליטים OVO סאונד וריפבליק רקורדס.<ref></ref>

==רקע והכרזה==
ב-16 ביוני 2022, פנה דרייק לאפליקציית המדיה החברתית אינסטגרם על מנת להכריז על צאת אלבומו האולפן השביעי שלו Honestly, Nevermind, כאשר תאריך יציאה יהיה יממה למחרת ב-17 ביוני 2022. דרייק הציג לראשונה כמה שירים בתחנת הרדיו Sirius XM לפני יציאתו. האלבום יצא לאור בשירותי סטרימינג בחצות, ב-17 ביוני.<ref name="Pitchfork"></ref> האלבום עצמו מוקדש למעצב האופנה האמריקאי וירג'יל אבלו, שנפטר בשנת 2021.<ref></ref><ref name="Fader"></ref>

לצד צאת האלבום יצא הווידאו קליפ לרצועה "Falling Back". הקליפ בוים על ידי דיירקטור X, בו ניתן לראות דרייק מתחתן עם 23 נשים שונות. שחקן הכדורסל הקנדי טריסטן תומפסון מופיע כמלווה שלו.<ref name="Fader"/><ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 60,000
|}

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Honestly, Nevermind
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|17 ביוני 2022
|הורדה דיגיטלית • הזרמת מוזיקה
| OVO • ריפבליק
|<ref>Release formats for Honestly, Nevermind on June 17, 2022:
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי דרייק
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת ריפבליק רקורדס
קטגוריה:אלבומי חברת OVO סאונד
פורד s מקס

פורד S מקס (באנגלית: "ford s-max") היא מכונית מיניוואן עם שבעה מקומות ישיבה המיוצרת על ידי חברת פורד משנת 2006, וחולקת פלטפורמה ומכלולים עם פורד גלאקסי ופורד מונדיאו.

== דור ראשון (2006–2015) ==
בתערוכת הרכב בפרנקפורט בשנת 2006 הציגה פורד מיניוואן חדש<ref></ref> עם עיצוב ספורטיבי ושבעה מקומות ישיבה, על בסיס פלטפורמת ומכלולי הדגם הגדול יותר - פורד גלאקסי ומכונית המנהלים פורד מונדיאו.

ה-s-max הוצג כמיניוואן עם יכולות ספורטיביות יחסית, וכבר באותה השנה שהוצג זכה בפרס מכונית השנה באירופה לשנת 2007, לפני אופל קורסה וסיטרואן c4 פיקאסו<ref></ref>.

==== מפרט טכני ====
בישראל שווק הדור הראשון עם מנוע בנזין בנפח 2.3 ליטר עם הספק מרבי של 161 כוחות סוס לצד תיבת הילוכים אוטומטית עם 6 הילוכים, ומנוע דיזל בנפח 2.0 ליטר עם הספק מרבי של 140 כוחות סוס, שמשודך לתיבת הילוכים אוטומטית עם 5 הילוכים.

מידות ה-s-max קרובות לאלו של הגלאקסי, עם אורך של 478.1 ס"מ, רוחב של 188.4 ס"מ וגובה של 161.0 ס"מ.

=== מתיחת פנים 2010 ===
בינואר 2012 עבר הדגם, יחד עם אחיו הגלאקסי מתיחת פנים<ref></ref>, במסגרתה שונה מעט העיצוב החיצוני ויחידות ההנעה הוחלפו בחדשות, מסדרת המנועים "Eco-boost" החדשה של פורד:

מנוע טורבו-בנזין בנפח 2.0 ליטר עם הספק מרבי של עד 240 כוחות סוס לצד תיבת הילוכים רובוטית כפול-מצמדים "Powershift" עם 6 הילוכים.

מנוע הדיזל שודרג גם הוא וההספק עלה לעד 163 כ"ס, ושודך גם הוא לתיבת ההילוכים הרובוטית החדשה.

== דור שני (2015-היום) ==
דגם הקונספט של הדור השני של פורד s-max הוצג באוגוסט 2013<ref></ref>, ובספטמבר 2014 נחשפה רשמית<ref></ref> גרסת הייצור של הדור החדש, עם עיצוב מודרני הרבה יותר, וכקודמו, חולק פלטפורמה ומנועים עם הגלאקסי והמונדאו.

=== מפרט טכני ===
היצע המנועים בדור השני מורכב משני מנועי טורבו-בנזין מסדרת "Eco-boost" החדשה של פורד:

הראשון בנפח 1.5 ליטר עם הספק של 160 כוחות סוס המשודך לתיבת הילוכים ידנית והשני בנפח 2.0 ליטר ועם הספק של 240 כוחות סוס, לצד תיבת הילוכים אוטומטית.

בנוסף מוצע מנוע הדיזל הקודם, שעבר מספר שדרוגים ועדכונים, עם הספקים של 120, 150 ו-180 כוחות סוס ותיבות הילוכים אוטומטיות וידניות.

כמו כן נוספו לדגם מערכות בטיחות אקטיביות רבות, ואביזרי נוחות מתקדמים.

במבחני הבטיחות שערך לדגם ארגון הבטיחות "Euro NCAP" קיבל ה-s-max את הציון המרבי של 5 כוכבי בטיחות<ref></ref>.

נכון לשנת 2022 הדור השני של פורד s-מקס לא משווק בישראל.

== ראו גם ==
* פורד גלאקסי

== קישורים חיצוניים ==

* 

== הערות שוליים ==

{{ס:רכבי פורד}} 06
קטגוריה:מיניוואנים
S מקס
קטגוריה:דגמי מכוניות שהושקו ב-2006
עמק בארוויק

מפת אזור העמקים היבשים מקמרדו. {{ש}} עמק בארוויק ממוקם ברביע הראשון מימין, {{ש}} בשורה השנייה מלמעלה של רביעי המפה.
עמק בארוויק או עמק ברוויק (באנגלית: Barwick Valley) הוא עמק שאינו מכוסה קרח, בארץ ויקטוריה, שבאנטארקטיקה.

עמק בארוויק הוא אחד מהעמקים היבשים מקמרדו.

העמק ממוקם מצפון לפסגות האפוקליפסה, ומשתרע בין קרחון וב, לעמק ויקטוריה.

== היסטוריה ==
=== מקור השם ===

שמו של העמק ניתן לו על ידי משלחות חקר מטעם המרכז לחקר אנטארקטיקה (Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

העמק נקרא על שם אר. אי. בארוויק (R.E. Barwick), שהיה ביולוג שפעל בעונת הקיץ האנטארקטי שבשנים 1956–1958, בה חקרה המשלחת הטראנס-אנטארקטית של חבר העמים הבריטי את האזור בו ממוקם העמק.

כמו כן בארוויק היה אחד מאנשי הצוות של משלחת VUWAE.

== אזור אנטארקטי מוגן מיוחד ==

עמק בארוויק ממוקם בשטח המוגן במסגרת האזור האנטארקטי המוגן במיוחד מספר 123 (ASPA 123), המוגן תחת אמנת אנטארקטיקה.

שטחו של האזור 480 קילומטרים רבועים, ובו מצויים חלקים מעמק בארוויק, וכן חלקים מעמק בולהאם הסמוך.

האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).

בארוויק
בארוויק
בארוויק
Ten Speed Press

Ten Speed Press הוא בית ההוצאה לאור שהוקם בשנת 1971 בברקלי. החל משנת 2009 הוא מהווה החלק של רנדום האוס. מספר ספרים של החברה זכו בפרסים ונכללו ברשימת רבי-המכר של הניו יורק טיימס.
==היסטוריה==
פיליפ ווד עבד ב"ספרי פינגווין" בניו יורק ובשנת 1971 החליט להקים הוצאה לאור.

הספר הראשון Anybody’s Bike Book נמכר ביותר ממיליון העתקים. הספר המוצלח ביותר של החברה היה What Color is Your Parachute? A Practical Manual for Job-Hunters and Career-Changers שיצאה לאור לראשונה בשנת 1972. מאז הוא עבר מספר מהדורות, תורגם ל-20 שפות ונמכר ביותר מ-10 מיליון העתקים.

החברה פרסמה סדרה של ספרי בישול. בהכנת הסדרה ווד ניצל את הכרות האישית עם מספר שפים ידועים. סדרה זו כללה בין יתר ספר של יותם אוטולנגי Jerusalem: A Cookbook וספר של יוברט קלר על המטבח הצרפתי. ספר בישול צמחוני Moosewood Cookbook עבר מספר מהדורות וזכה בפרסים. הוא נמכר ביותר מ-2 מיליון העתקים.

בשנת 1983 נרכשה הוצאה לאור Celestial Arts שמתמחה בספרי "העידן החדש"

החברה הוציאה לאור מספר ספרי ילדים תחת מותג Tricycle Press. בשנים 1995–2003 פורסמו 16 ספרים בסדרה. ספרים מהסדרה תורגמו למספר שפות. בשנת 1997 יצא לאור ספר Who's in a Family? ובשנת 2002 Koning & Koning. הספרים נאסרו להפצה במספר ספריות.

החברה הגיע להיקף של הוצאת כ-100 ספרים בשנה. בשנת 2009 היא נרכשה על ידי רנדום האוס ומאז היא פועלת כחלק של תאגיד במסגרת חטיבת Crown Publishing Group מייסד החברה קיבל תואר Publisher Emeritus אך נפטר כעבור שנה.

בשנת 2014 החברה הוציאה ספר של מארי קונדו שהפך לרב מכר.

==קישורים חיצוניים==
* 

==הערות שוליים==

קטגוריה:הוצאות ספרים בארצות הברית
קטגוריה:תאגידים רב-לאומיים
קטגוריה:ניו יורק
קטגוריה:תאגיד ברטלסמן
רעות רטיג-וייס

רעות רטיג-וייס (נולדה ב-1984) היא קצינת צה"ל בדרגת אלוף-משנה, מפקדת חטיבת האש 990 בעוצבת הבזק ומפקדת מרכז האש במרכז הלאומי לאימונים ביבשה.<ref></ref><ref name=":0"></ref>

== ביוגרפיה ==
רטיג-וייס נולדה וגדלה בראשון לציון. באוגוסט 2002 התגייסה לחיל התותחנים ושירתה בגדוד 334 כלוחמת "מנתץ". לאחר קורס מפקדים וקורס קצינים שובצה כקצינת סיור בגדוד 334 ולאחר מכן מפקדת פלגה בביסל"ת. ב-2005 מונתה למפקדת צוות בהשלמה החילית של קורס קציני תותחנים. בתקופת מלחמת לבנון השנייה הייתה בקורס מ"פים ובמינוי חירום שימשה קצינת ניהול אש בגדוד 334. בסוף 2006 מונתה למפקדת סוללה בגדוד 334. ב-2008 עברה קורס מפעילי כטב"ם בחיל האוויר, שימשה מפקדת פלגה ביחידת זיק וכראש מדור כטב"ם במפקדת קצין תותחנים ראשי. במבצע צוק איתן שימשה מפקדת תא תקיפה באוגדת עזה. לאחר לימודי תואר ראשון מונתה לקצינת אג"ם מרכז האש בפיקוד הדרום.<ref></ref>

בשנים 2017–2019 פיקדה על יחידת רוכב שמיים ובכך הייתה האישה הראשונה שפיקדה על יחידה זו.<ref></ref> לאחר מכן שירתה כמפקדת ענף קצינים בחיל התותחנים.

ביוני 2022 מונתה למפקדת חטיבת האש בעוצבת הבזק ולמפקדת מרכז האש במרכז הלאומי לאימונים ביבשה, והועלתה לדרגת אלוף־משנה. היא האישה הראשונה בתולדות צה"ל שמונתה למפקדת חטיבה. היא גם הקצינה הלוחמת הראשונה שהגיעה לדרגת אלוף־משנה בחיל התותחנים.<ref name=":0" /> כמפקדת חטיבה השתתפה בלחימה במלחמת חרבות ברזל.

== חיים אישים ==
רטיג-וייס מתגוררת במודיעין. לה ולבן זוגה עמרי, ששירת כמפקד גדוד בחיל התותחנים, שלוש בנות.<ref></ref> היא בוגרת המכללה לפיקוד ולמטה ובעלת תואר ראשון במדע המדינה והיסטוריה של עם ישראל מהאוניברסיטה העברית בירושלים ותואר שני בדיפלומטיה וביטחון מטעם אוניברסיטת תל אביב.

==קישורים חיצוניים==
* 

== הערות שוליים ==

קטגוריה:אלופי-משנה בצה"ל
קטגוריה:חיילי חיל התותחנים
קטגוריה:קצינות צה"ל בדרגת אלוף-משנה
קטגוריה:מפקדי חטיבות במלחמת חרבות ברזל
קטגוריה:מודיעין-מכבים-רעות: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
לא שם זין (סרט)

לא שם זין הוא סרט ישראלי בבימויו של שמואל אימברמן שיצא לאקרנים בשנת 1987 המבוסס על ספר בעל אותו שם מאת דן בן אמוץ עם איקה זוהר וענת וקסמן בתפקידים הראשיים.

==עלילת הסרט==
עיקר עלילת הסרט היא סיפור אהבה שמתחיל בין צעירים לפני גיוס לצה"ל, רפי (איקה זוהר) ונירה (ענת וקסמן), ומסתבך בעקבות פציעתו של רפי במהלך שירותו. רפי, בחור מלא שמחת חיים שהתנדב לחטיבת הצנחנים, נפגע בתקרית ירי עם מחבלים והופך למשותק ברגליו. הוא נאלץ ללמוד מחדש כיצד לבצע פעולות גופניות פשוטות כמו ישיבה ועשיית צרכים ונאלץ להתרגל לתדמית החדשה של גופו. הדבר שמציק לו ביותר הוא אי הידיעה לגבי יכולתו המינית. רפי לא יודע אם הוא הפך לאימפוטנט והוא אינו מקבל הדרכה לתפקוד מיני במצב נכותו.

רפי מתרחק מנירה ומסלק אותה מחייו בשל הבושה בתדמית גופו החדשה וחושב שהיא רוצה אותו מתוך רחמים אליו. הוא נמלא חששות, נכנס לדיכאון, שוקל להתאבד. גם משפחתו נכנסת לסחרור. אבי המשפחה (שמואל שילה) מנסה להתאבד ואחיו של רפי, אלי (שמואל וילוז'ני) מציל את האב. ידידו החדש והנכה של רפי, אמנון, מנסה לשדל אותו לבדוק את תפקודו המיני עם זונה, אך רפי מסרב. לאחר שחברו הטוב יגאל נהרג בפיגוע, רפי מחליט להתחיל להשתקם ולהשלים עם תדמית גופו.

בסופו של דבר, רפי משלים עם נכותו, חוזר אל אהובתו, נירה, ומגלה יחד איתה שכושרו המיני לא אבד.

==קישורים חיצוניים==

קטגוריה:סרטי 1987
קטגוריה:סרטים ישראליים מבוססי ספרים
קטגוריה:צה"ל בקולנוע
קטגוריה:סרטי שמואל אימברמן
קטגוריה:סרטים ישראליים משנת 1987
Die in Your Arms

Die in Your Arms (בעברית: למות בזרועותך) הוא שיר שהוקלט על ידי הזמר-יוצר הקנדי ג'סטין ביבר לאלבום האולפן השלישי שלו Believe. השיר נכתב והופק על ידי רודני ג'רקינס, דניס "אגני" ג'נקינס וטראוויס סיילס, בעוד שביבר, תומאס לומפקינס וקלי לומקינס סייעו בכתיבתו.

השיר יצא ב-29 במאי 2012 כסינגל שיווקי ועם יציאתו נכנס לעשיריה הראשונה במצעדים בנורווגיה ודנמרק, ולעשרים הראשונים בקנדה ובארצות הברית.

== רקע וכתיבה ==
השיר הוא בסגנון פופ ומשלב נגינת פסנתר, והוא דומה לרצועות המוקדמות של חמישיית הג'קסונים<ref></ref>.

ג'ייסון ליפשוץ מבילבורד כתבה כי בניגוד לסינגל המוביל של האלבום, Die in Your Arms הוא שיר פופ בעיבוד קלאסי יותר.

ליאה קולינס ממגזין "national post" תיארה את השיר כ-"Baby 2", והוסיפה כי כמו נכתב בסגנון פופ קלאסי<ref name=":0"></ref>.

השיר מדבר על אהבה ותשוקה, בשיר ביבר אומר: 

=== יוצרים ===

== ביצועים ==
ביבר בהופעה, 2012
ג'סטין ביבר ביצע את "Die in Your Arms" כחלק מסבב קידום המכירות שלו בקיץ 2012. לצורך ההופעה, הוא עטה כפפות ללא אצבעות, וגופיה ואפוד של יוניון ג'ק. ההופעה שודרה על ידי Capital<ref></ref><ref></ref>.

ביבר גם ביצע את השיר במהלך סבב ההופעות שלו באירופה ב-4 ביוני 2012, יחד עם הלהיטים "Boyfriend" ו-"All Around the World"<ref></ref>.

== הפצה וקבלה ==
השיר יצא ב-29 במאי 2012 כסינגל שיווקי ועם יציאתו נכנס לעשיריה הראשונה במצעדים בנורווגיה ודנמרק, ולעשרים הראשונים בקנדה ובארצות הברית.

הוא יצא ב-1 במרץ 2012, כחלק מאלבום האולפן השלישי של ביבר, Believe.

המגזין האמריקאי רולינג סטון דירג את השיר במקום 45 ברשימת "השירים הטובים ביותר לשנת 2012".

=== מיקומי שיא ===

== ראו גם ==
* דיסקוגרפיה של ג'סטין ביבר

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי ג'סטין ביבר
קטגוריה:שירים באנגלית
קטגוריה:שירים על מוות
קטגוריה:בלדות פופ
קטגוריה:סינגלים בהוצאת איילנד רקורדס
אליהו פאלומבו

הרב אליהו פאלומבו או אליה פאלומבו היה ראש ישיבה ואב בית דין ורבה של קושטא בסוף המאה ה-18, ומחבר ספר יד המלך.

== ביוגרפיה ==
היה אב בית דין איסור והיתר בקושטא בחשון התקל"ג (1772), בשנת 1788 כבר אישר בתור חבר בית דין הגדול של העיר הסכמות שתיקנו חברי בית דין לאיסור והיתר<ref>פנקס בית הדין בקושטא, פנקס איסור והיתר, תעודות מו, יג, סא, יא, כט ועוד</ref>. נישא לריינה, שנפטרה בי"ד אייר התקמ"ז (1787)<ref>ח'אסקוי, מצבה 8</ref>. חתם על פסקי דין יחד עם רבי אברהם מיוחס מחבר ספר בני אברהם, רבי נסים גבאי<ref>בני אברהם, אה"ע סימן א'</ref> ועוד.

בשנת התקמ"ט (1792) חתם כבר כרב העיר בקושטא. התפרסם בשל חיבורו החשוב על הרמב"ם. התכתב עם רבני דורו, וביניהם רבי נסים גבאי מחבר ספר פאת נגב<ref>יו"ד סימן ט"ו</ref>.

=== צאצאיו ותלמידו ===
ילדיו היו רבי יהושע ורבי אברהם פאלומבו. רבי אליהו העמיד תלמידים הרבה, וביניהם רבי אליעזר די טולדו, רבי אברהם הכהן ורבי אליהו עניו, שהיה רבה של קושטא ורב בבאלאט.

== ספרו ==
יד המלך לרבי אליהו פאלומבו
יד המלך (שאלוניקי תקס"ד) - חידושים על הרמב"ם.

== לקריאה נוספת ==
פנקס בית הדין בקושטא, הוצאת אורות יהדות המגרב, עמוד 90

== קישורים חיצוניים ==
* [https://viewer.rsl.ru/ru/rsl01006676507?page=5&rotate=0&theme=white יד המלך, גישה מקוונת] באתר הספרייה הממלכתית של רוסיה
* 
* 

== הערות שוליים ==

קטגוריה:איסטנבול: רבנים
קטגוריה:רבנים: אחרונים
קטגוריה:רבנים ספרדיים
קטגוריה:ראשי ישיבה
קטגוריה:דיינים
קטגוריה:אבות בתי דין
קטגוריה:האימפריה העות'מאנית: רבנים
קטגוריה:פרשני הרמב"ם
אריק פריגרה

אריק סטיבן פריגרה ברנהאם (בספרדית: Erick Steven Ferigra Burnham; נולד ב-7 בפברואר 1999) הוא כדורגלן אקוודורי, המשחק בעמדת הבלם בלאס פאלמאס מהליגה הספרדית השנייה ובנבחרת אקוודור.

== קריירה ==
פריגרה החל את הקריירה שלו בקלמה, שהייתה האקדמיה של ברצלונה באקוודור. ב-2017 הוא עבר לאיטליה לפיורנטינה, ולאחר מכן לטורינו, כשברצלונה מקבלת 15% מדמי ההעברה.

הוא ערך את הופעת הבכורה שלו בטורינו ב-12 באוגוסט 2018 בניצחון 4–0 על קוסנזה במסגרת הגביע האיטלקי. ב-5 באוגוסט 2019 הושאל לאסקולי מהסרייה ב'. הוא ערך את הופעת הבכורה בקבוצה ב-24 באוגוסט, בניצחון 1–3 על טרפאני קלצ'ו.

ב-7 ביוני 2021 חזר פריגרה לספרד לאחר שחתם על חוזה לשלוש שנים עם בלאס פאלמאס מליגת המשנה.<ref></ref> הוא ערך את הופעת הבכורה בקבוצה ב-15 באוגוסט בתיקו 1–1 נגד ריאל ואיאדוליד.

באוקטובר 2020 זומן לנבחרת אקוודור לראשונה, וערך את הופעת הבכורה שלו ב-8 באוקטובר במסגרת מוקדמות גביע העולם נגד ארגנטינה, משחק אותו הפסידה נבחרתו 0–1.

==קישורים חיצוניים==

==הערות שוליים==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:גואיאקיל: כדורגלנים
קטגוריה:כדורגלני אסקולי
קטגוריה:כדורגלני טורינו
קטגוריה:כדורגלני לאס פאלמאס
קטגוריה:כדורגלני נבחרת אקוודור
קטגוריה:אקוודורים שנולדו ב-1999
אליהו עניו

רבי אליהו עניו או מהר"א עניו (נפטר ב-1832) היה רבה של קושטא וראש ישיבה בבאלאטה שבעיר במאה ה-19.

== ביוגרפיה ==
תלמידו המובהק של רבי אליהו פאלומבו<ref>מופיע ראשון בהקדמת תלמידיו לספרו יד המלך</ref> בישיבתו בקושטא למד. ומשנות העשרים של המאה ה-19 כיהן כדיין בעיר. משנת 1824 נמנה כאחד משלשת רבני העיר שאישרו הסכמה של בית דין איסור והיתר של קושטא.<ref>פנקס בית הדין בקושטא, פנקס או"ה תעודה עז </ref> המסיונר יוסף וולף מונה אותו כראשון רבני העיר בשנת 1826. בשנת ה'תקצ"ב הסכים לספר "הי"א שיחתי"<ref>קושטא תקצ"ב</ref> לרבי יצחק אלימלך, שם הוא מכונה "הרב המופלא תנא דבי אליהו ראש על ארץ קושטא". התכתב בהלכה גם עם רבי שמואל חיים<ref>שמן המשחה, הלכות עבודה זרה סימן ו'</ref>

נפטר בראשית שנת התקצ"ג (1832) ונספד על ידי רבני דורו, בין היתר רבי שלמה חכים, רבה של אזמיר, ספד לו בשבת תשובה.<ref>כסא שלמה, דרוש א'</ref>

==תלמידים==
* רבי אליעזר די טולדו, מחבר שו"ת משנת ר' אליעזר.
* חכם יצחק אקשוטי מחבר ספר בני ישחק ודיין בקושטא.

== חיבורו ==
פתח קונטריס דבר אליהו הנדפס בסוף ספר משנת רבי אליעזר חלק ב'
לאחר מותו נדפס חיבורו קונטרס דבר אליהו, ספר הזכרונות ופסקי דינים של הרב אליהו, בסוף ספרו של תלמידו, שו"ת משנת רבי אליעזר חלק ב', לספר הסכמה ממנו.

== לקריאה נוספת ==
* פנקס בית הדין בקושטא, הוצאת אורות יהדות המערב, עמוד 90.

== קישורים חיצוניים ==

== הערות שוליים ==

קטגוריה:איסטנבול: רבנים
קטגוריה:האימפריה העות'מאנית: רבנים
קטגוריה:רבנים טורקים
קטגוריה:רבנים ספרדיים
קטגוריה:דיינים
Keurig Dr Pepper

Keurig Dr Pepper (בעברית: קיוריג דר' פפר) הוא תאגיד אמריקאי המייצר ומשווק מוצרי משקאות ומכונות קפה מגוונים. הנהלתו ממוקמת במסצ'וסטס. התאגיד הוקם בשנת 2018 תוך מיזוג של מספר חברות. בבעלות מחזיקי מניות של Pepper Snapple Group נותרו כ-13 ממניות התאגיד, בעלי Keurig קיבלו כ-13% והיתר 73-74% נמצאו בבעלות Keurig JAB Holding Company הגרמנית.

מפעלי התאגיד מייצרים 125 סוגים של משקאות. בחברה עובדים מעל ל-27 אלף עובדים. עסקי התאגיד בקנדה מנוהלים על ידי Canada Dry Motts.

==היסטוריה==
חברה לייצור קפה (Green Mountain Coffee Roasters (GMCR הוקמה כחברה פרטית בשנת 1981 בורמונט. היא גדלה בהדרגה ובשנת 1993 היו לה כ-2,400 לקוחות שרכשו את המוצר בסיטונאות.

בשנת 1993 בעלי חברת Keurig לייצור מכונות קפה נכנסו לעסקים משותפים עם החברה וכעבור עשור נרכשו על ידי GMCR. בשנת 2011 נחתמו הסכמים על התקנת מכונות קפה מתוצרת החברה בסניפי דאנקן דונאטס וסטארבקס. בשנת 2014 שם החברה שונה ל- Keurig Green Mountain. בדצמבר 2015 החברה נרכשה על ידי JAB Holding Company הגרמנית תמורת 13.9 מיליארד $ במזומן. קוקה קולה שבבעלותה היו 17.4% של חברה תמכה במהלך שהסתיים במרץ 2016. Keurig Green Mountain המשיכה לפעול כיחידה נפרדת תחת הנהלה ישנה.

ביולי 2018 הוחלט לרכוש Dr Pepper Snapple Group תמורת 18.7 מיליארד $. התוצאה הייתה הקמת Keurig Dr Pepper שהיא חברת משקאות השלישית בגודלה בארצות הברית. ב-10 ביולי 2018 התחיל מסחר של מניות החברה בבורסה לניירות ערך בניו יורק. בשנת 2020 המסחר עבר לנסד"ק וחברה נכללת במדד נאסד"ק 100.

==מותגי החברה==
* סבן אפ (בארצות הברית בלבד)
* ד"ר פפר (בארצות הברית בלבד)
* קיוריג (מכונות קפה)
* RC קולה (בארצות הברית בלבד)
* שוופס (צפון אמריקה)
* Yoo-hoo

==קישורים חיצוניים==
* 

* [https://www.sec.gov/Archives/edgar/data/1418135/000119312522133702/d293428ddef14a.htm#toc293428_34 נתונים פיננסיים, 2022]

==הערות שוליים==

קטגוריה:חברות מזון אמריקאיות
קטגוריה:חברות שנסחרו בבורסה לניירות ערך בניו יורק
קטגוריה:חברות אמריקאיות הנסחרות בנאסד"ק
ארלוזאורוס

ארלוזאורוס (שם מדעי: Aralosaurus; מילולית: "לטאת ימת אראל") הוא סוג של דינוזאור ממשפחת ההדרוזאוריים שהתקיים במשך הקרטיקון עליון שלפני 83.6 מיליון שנה מזמננו במרכז אסיה. המאובנים שלו ידועים מתצורות בוסטוב (Bostobe Formation), קזחסטן מהם התגלו רק שרידי גולגולת אחורית ללא הלסת התחתונה. הסוג תואר בידי החוקר הרוסי "אנטולי קונסטאנטינוביץ' רוז'דסטוונסקי" (Anatoly Konstantinovich Rozhdestvensky) ב-1968 ונכלל בו מין יחיד - Aralosaurus tuberiferus. בעבר מין זה נחשב לבן לסוג קנרדיה (Canardia) שהתגלה בצרפת.

הארלוזאורוס היה דומה מעט לקריטוזאורוס וכמותו השתייך לתת-משפחת הלאמבאוזאוריים. הוא היה בעל קשת אף רחבה שהתקמרה כלפי מעלה בצורה דמוית "אף נשרי". גודל הגולגולת הגיע לאורך 65 ס"מ בממוצע וגודל הדינוזאור הגיע ל-6.5 מטרים. הוא היה חסר בליטות רחבות על גולגולתו האחורית וייתכן שתקשר באמצעות ניפוח של דרכי הנשימה.

דינוזאור זה כנראה רעה בעדרים נודדים אחרי צמחייה שופעת לאורך חופי הים הכספי הקדום לאורך הקמפן שלפני 83.6 מיליון שנה מזמננו.

==קישורים חיצוניים==

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
אריסטוסוכוס

אריסטוסוכוס (שם מדעי: Aristosuchus) הוא סוג של דינוזאור קטן ממשפחת הקומפסוגנתוסיים שהתקיים באירופה במשך הקרטיקון שלפני 123 עד 130 מיליון שנה מזמננו. הסוג תואר בידי החוקר האנגלי ריצ'רד אוון ב-1876 ממאובנים שהתגלו באי וייט, אנגליה כשמשמעות שמו מיוונית היא: "ἄριστος" - אצילי, "σουχος" - תנין (כינוי יווני לאל המצרי סבכ), כלומר: "תנין אצילי". בסוג זה נכלל מין יחיד - Aristosuchus pusillus, שפירושו: "קטן".

האריסטוסוכוס היה תרופוד קטן דו-רגלי שגודלו הוערך לפי החוקר גרגורי ס. פאול באורך 2 מטרים ומשקל של 30 ק"ג. הוא היה בעל מפרקי רגליים גמדיים יחסית, טפרים ארוכות וייתכן שהיה מכוסה נוצות בדומה לקרוביו כמו הקומפסוגנתוס.

במקור מין זה נחשב לבן לסוג פואקילופלירודון הענקי, אך בהמשך הוחלט להפריד אותו. על פי מספר חוקרים סוג זה גם טקסון מבוטל מספק.

==קישורים חיצוניים==

קטגוריה:בעלי חיים שתוארו ב-1876
קטגוריה:טקסונים שתוארו בידי ריצ'רד אוון
קטגוריה:קומפסוגנתוסיים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1876
גרין (סרט)

גרין הוא סרט קולנוע ישראלי משנת 1984 בכתיבתו ובימויו של גדעון קולירין, עם יוסף שילוח, אביבה פז ופיטר פריישטדט בתפקידים הראשיים.

העלילה היא על חוקר פרטי המחפש את האמת בדבר תעשיין הסוגר את מפעלו. חקירתו מביאה לגילויים לא צפויים ומפתיעים ומסתיימת באופן טראגי.

הסרט הוקרן בפסטיבל הסרטים הבינלאומי סן סבסטיאן אך בישראל קיבל ביקורות שליליות והורד מהאקרנים לאחר שבועיים.
==תקציר העלילה==
אריה בן דרור (יוסף שילוח) הוא חוקר פרטי בן 50, לשעבר איש המוסד. הוא נאלץ לעזוב את המוסד בעקבות פעולה כושלת בפריז עליה פיקד "גרין". אריה חיפה עליו ונאלץ לעזוב את המוסד בעוד שגרין התקדם בתפקידים.

אריה מקבל בקשה ממר פלדי (גיורא שמאי) לחקור בעל מפעל טקסטיל שמבקש לסגור את המפעל.

אלכס ברנע (פיטר פריישטט) הוא בעל מפעל טקסטיל גדול בעיירת הפיתוח "משעולים". כל אנשי העיירה עובדים במפעל ויוצאים להפגנות נגד סגירת המפעל ובראשם ראש המועצה הצעיר והנאה אבניאל קינן (עמוס לביא). אבניאל בן ה-25 מנהל רומן אינטימי עם רחל ברנע (אביבה פז) בת ה-40, אשתו של אלכס.

אלכס ומנכ"ל המפעל בראון (רולף ברין) אינם מרוצים מחקירותיו של אריה ושולחים את העבריינים בן דוד (מושון אלבוחר) ומורי (יונתן צ'רצ'י) לאיים עליו אבל הוא מתגבר עליהם. הוא מבקש מידידו לשעבר אלפנדרי (ג'וקי ארקין) לעזור לו אבל הוא מסרב. רק ידידו הקוקסינל (ישראל גוריון) מסכים לעזור לו במעקבים אחרי אלכס ובראון.

בינתיים מכיר אריה את רחל ומתחיל ביניהם סיפור אהבה רומנטי ואירוטי והיא מודיעה לאבניאל על הפסקת יחסיהם.

אבניאל טוען שאיום הסגירה של אלכס הוא רק כדי לקבל סובסידיה מהממשלה. הוא מבקש ממנו גם לברר במוסד היתומים "בית דינהל" בו גדל, מי הוריו. אריה נתקל בסירוב של מנהל הבית (לואיס רוזנברג) לגלות לו פרטים. שני העבריינים מצליחים לשרוף את אגף המסמכים של בית היתומים.

קצין המשטרה אבני (אילן דר) ידידו של אריה, מבטיח לו לחקור את העניין ב"בית דינהל" ומגלה שהיה שם אונס של בת 15 וכי מהאונס הזה נולד ילד שגדל במוסד. הוא מוסר לאריה את תמונת הנאנסת ומתברר לתדהמתו שזו רחל.

לאריה ידוע שהחוקר הפרטי ארז ירושלמי (חיים שנער) גם כן ניהל חקירה בנושא ונפטר כעבור זמן קצר מהתקף לב. הוא מבקר את אלמנתו סוניה (פנינה פורטר) ומוצא בדירתה תמונה ישנה של רחל משחקת עם ילד שברור שהוא אבניאל.

רחל מספרת לו על האונס וכי נאמר לה שהבן שנולד נפטר אחר כך. הוא מעמת אותה עם האמת המרה והיא נדהמת. מסתבר לה שניהלה יחסים של גילוי עריות עם בנה. היא לא עומדת בזה ומתאבדת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יוסף שילוח
|אריה בן דרור
|חוקר פרטי
|-
|אביבה פז
|רחל ברנע
|
|-
|פיטר פריישטדט
|אלכס ברנע
|
|-
|רולף ברין
|בראון
|מנכ"ל המפעל
|-
|אילן דר
|אבני
|קצין משטרה
|-
|ישראל גוריון
|קוקסינל
|
|-
|עמוס לביא
|אבניאל קינן
|
|-
|ג'וקי ארקין
|אלפי
|עבריין
|-
|יונתן צ'רצ'י
|מורי
|עבריין
|-
|מושון אלבוחר
|בן דוד
|עבריין
|-
|יוסי יבלונקה
|ברמן
|
|-
|חיים שנער
|ארז ירושלמי
|חוקר פרטי
|-
|פנינה פורטר
|סוניה ירושלמי
|אשתו של ארז
|-
|גיורא שמאי
|פלדי
|
|-
|לואיס רוזנברג
|
|מנהל בית יתומים
|}

==קישורים חיצוניים==

* 
*[https://www.cinemaofisrael.co.il/גרין/ גרין], בספר הקולנוע הישראלי
*[https://www.edb.co.il/title/t0000239/ גרין], באתר אידיבי
* - ביקורת

קטגוריה:סרטי 1984
קטגוריה:סרטים ישראליים
קטגוריה:סרטים בעברית
קטגוריה:סרטי פשע ישראליים
קטגוריה:סרטי דרמה ישראליים
קטגוריה:סרטים ישראליים משנת 1984